open-index/open-wikipedia-markdown huggingface dataset:
Vehíclo prioritario

Un **vehíclo prioritario** ye, d'acuerdo con o Reglamento Cheneral de Circulación, cualsiquiera d'os vehíclos a motor que, entre que se realiza un servicio d'urchencia, tienen prioridat de paso respective a os atros vehíclos, animals y personas en a circulación. A mas, pueden circular en ixas circumstancias por alto d'os limites de velocidat establius y son exentos de cumplir cualques normas y sinyals concretas, con a finalidat de dar cumplimiento a o servicio d'urchencia.

## Vehíclos que en pueden estar

Seguntes l'articlo 67, os vehíclos siguients pueden tener a consideración de vehíclos prioritarios:
* Vehíclos de servicios de policía.
* Vehíclos de servicios d'extinción d'incendios; ixo ye, os pompers.
* Vehíclos de protección civil y salvamento.
* Vehíclos d'asistencia sanitaria publica y privada; ixo ye, as ambulancias.

En toz os casos a condición de vehíclo prioritario s'entiende ligada con a realización d'un servicio d'urchencia y siempre que o conductor faiga saber a la resta d'usuarios d'a vía que en ye, por medio d'os sinyals luminosos y sonoros a l'efecto.

## Condicions

D'acuerdo con o Reyal Decreto 1428/2003 (articlos 67, 68 y 69), os conductors de vehíclos prioritarios nomás pueden vulnerar a prioridat de paso normal en as interseccions cuan, marchando en servicio d'urchencia (que s'anunciará con luces y sonería especifica), s'haigan asegurau antes que no i hai risgo d'atropello de piatons y que os conductors d'os atros vehíclos s'han aturau u s'aprestan a facilitar a marcha d'o vehíclo prioritario.

Os conductors de vehíclos prioritarios son, a mas, os solos conductors autorizaus a fer marcha-atrás y a fer meya vuelta en autopistas y autovías, a circular en sentiu contrario con a circulación normal d'ixa calzada, a dentrar en a mediana y a circular por l'arcén entre que circulan en servicio d'urchencia y siempre que no metan en periglo a atros usuarios d'ixas vías.

Os vehíclos prioritarios han de tener un sistema d'iluminación especifico, que s'autoriza la instalación por parte d'a Chefatura Provincial de Trafico que s'escaiga, y cal que sía homologau. Os sinyals luminosos son principals, pos d'els ye que se sabe que o vehíclo circula en servicio d'urchencia. Manimenos, os sinyals luminosos s'habrán d'acompanyar de sonería normalment (popularment, o que en aragonés se diz una «sirena» u un «resón / resuén»), y solo cuan omitir-la no meta en risgo a os atros usuarios d'a vía, habrá d'evitar-se de fer servir a sonería.

### Comportamiento d'os usuarios de demás

Os atros usuarios d'a vía, d'enseguida perciban que s'aproxima un vehíclo prioritario en servicio d'urchencia, son obligaus a facilitar-le o paso. Normalment, ixo se fará apartando-se a l'orilla dreita d'a vía u aturando-se si estase preciso.

## Se veiga tamién

* Ambulancia.
* Policía.
* Vehíclo comercial lichero.
* Auto de Turismo.

## Referencias
Citroën DS

:*Pa veyer os peixes cartilachinosos que popularment se diz «tiburons», se veiga [[Selachii]].*

O **Citroën DS** (pensau pa que en francés se pronunciás *déesse* [de'ɜz], ixo ye, «diosa»), anque en Espanya se lo conoixeba popularment con a embotada de **Citroën ''Tiburón*** por a forma que teneba, ye un [[auto de turismo]] d'o [[segmento E]] que o fabricant [[Francia|francés]] [[Citroën]] fizo dende [[1955]] dica [[1975]], con [[motor]] de [[gasolina]] de cuatro cilindros en linia y posición lonchitudinal, tracción debantera y transmisión manual de cuatro velocidaz.

O vehíclo lo disenyó [[Flaminio Bertoni]] y se fizo famoso a escape tanto por o suyo disenyo vanguardista como por a incorporación de tecnolochías innovaderas como a [[suspensión hidroneumatica]], a dirección asistida y [[freno|frens]] [[fren de disco|de disco]] en as cuatro [[rueda]]s (cosa poco común a par d'alavez), y os discos de l'eixe debantero que yeran en a salida d'o [[diferencial]] y no pas en as ruedas como ye habitual. Posteriorment, en [[1968]], [[Robert Opron]] retocó lo disenyo de Bertoni y i anyadió os caracteristicos faros direccionals encastaus en a [[carrocería]] d'a segunda cheneración.

En os 20 anyos de producción, o «*Tiburón*» vendió arredol d'1,5 millons d'unidaz. O Citroën DS quedaría en a tercera posición en o concurso "Automóbil d'o Sieglo" (*Car of The Century*) d'os [[auto]]s mas influyents d'o [[sieglo XX]]. Tamién estaría reconoixiu como l'auto mas bello de toz os tiempos por a revista «*Classic & Sports Car*».

O president d'a Republica Francesa [[Charles De Gaulle]] sufrió un atentau entre que viachaba en un d'istos autos, o [[22 d'agosto]] de [[1962]], cerca de [[París]], cuan un comando de l'autodenominada *Organisation Armée Secrète* (OAS) ubrió fuego 187 veces contra o vehíclo  d'entre as cuals lo menos 14 balas impactoron contra la carrocería. A primer consecuencia fue que a rafaga reventó una d'as [[rueda]]s d'o Citroën DS, pero gracias a o sistema de suspensión hidroneumatica l'auto pudo continar en circulación con as tres que le'n quedaba y o president y su muller en saldría ilesos, de l'atentau.

== Imáchens ==

<gallery>
Imachen:Citroen DS IMG 0023.jpg|Segunda cheneración (1968-1975), DS 20.
Imachen:Citroen DS (1972) - 19775674766.jpg|Por dezaga.
Imachen:1973 Citroën DS 23 Safari station wagon (23948355346).jpg|Unidat de 1973 con [[carrocería familiar]] (*Break'').


## Se veiga tamién
* Suspensión hidroneumatica.
* Citroën 2CV.
* Citroën GS.
* Citroën CX.

## Referencias
Anas rubripes

L**'aneda negrenca** ( (Brewster, 1902)) ye una especie d'au d'a orden d'os Anseriformes y familia Anatidae que ye nativa d'Estaus Unius y Canadá.
 
## Referencias

## Vinclos externos
Aythya collaris

O **cabezudo collerau** ( (Donovan, 1809)) ye una especie d'au d'a orden d'os Anseriformes y familia Anatidae que ye nativa d'America d'o Norte.
 
## Notas


## Referencias

## Vinclos externos
Somateria spectabilis

L**'edredonero reyal** ( (Linnaeus, 1758)) ye una especie d'au d'a orden d'os Anseriformes y familia Anatidae que se reproduz a lo largo d'as costas arcticas de l'hemisferio norte d'o nord-este d'Europa, America d'o Norte y Asia. Istas aus pasan a mayor parte de l'anyo en ecosistemas marinos costers en latituz altas y migran a la tundra arctica pa reproducir-se en chunio y chulio. Meten de cuatro a siet uegos.
 
## Referencias

## Vinclos externos
Cine en 1969

O **cine en 1969** amuestra una relación d'escaicimientos notables, premios y festivals relacionaus con o mundo d'o cine en l'anyo 1969.

## Cintas con mas recaudo en Estaus Unius
Relación de cintas con mas recaudo de taquilla en Estaus Unius en l'anyo 1969:

## Estrenos de cintas
Relación d'estrenos de cintas en l'anyo 1969:

### Chinero

### Febrero

### Marzo

### Mayo

### Chunio

### Chulio

### Agosto

### Setiembre

### Octubre

### Noviembre

### Aviento

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 1969.

## Referencias

## Vinclos externos
Calidris fuscicollis

O **bardero cudiblanco** ( (Vieillot, 1819)) ye una especie d'au d'a orden d'os Charadriiformes y familia Scolopacidae que se troba en America.
 
## Referencias

## Vinclos externos
Acrocephalus melanopogon

O **carrasclís cabecinegro** u **carrasclís mostachudo** ( (Temminck, 1823)) ye una especie d'au d'a orden d'os Passeriformes y familia Acrocephalidae que se reproduz en o sud d'Europa y lo sud d'Asia y beluns se reproducen en o nord-ueste d'Africa.
 
## Notas


## Referencias

## Vinclos externos
Numenius tenuirostris

O **chiflón bequifino** u **chiflón de bieco fino** ( (Vieillot, 1817)) ye una especie d'au d'a orden d'os *[[Charadriiformes]]* y familia *[[Scolopacidae]]* que se teme extinta, con o zaguer avistamiento verificable en 1995.
 
## Referencias

## Vinclos externos
Pyrrhocorax graculus

A **gralla de pico amariello** ( (Linnaeus, 1766)), tamién dita **chola bequiamariella** u **chola guerniz**, ye una especie d'au d'a orden d'os *[[Passeriformes]]* y familia *[[Corvidae]]* que se reproduz en altas montanyas dende Espanya enta l'este a traviés d'o sud d'Europa y lo norte d'Africa dica Asia central y Nepal, y puede fer niedo a mayor altitut que cualsequier atra au. Os suyos uegos tienen adaptacions a la delgada atmosfera que amilloran l'absorción d'oxicheno y reducen la perda d'augua.
 
## Subspecies
**P. g. graculus*.
**P. g. digitatus*.

## Referencias

## Vinclos externos
Luenga propia

**Luenga propia** ye un termin churidico que alude, en diferents estatutos d'autonomía de comunidaz autonomas d'Espanya, a luengas que han estato declaratas oficials de dita comunidat autonoma de conchunta con o espanyol, d'alcuerdo con l'establito en l'articlo tercero d'a Constitución espanyola. O mesmo termin s'utiliza tamién en a Lei d'Ordinación de l'Uso d'a Luenga Oficial d'o Prencipato d'Andorra respective a lo catalán, sola luenga oficial d'o Estato andorrano.

## Presencia lechislativa
### Espanya
#### Aragón
A Lei de Luengas d'Aragón de 2009 define que os idiomas aragonés y catalán son "luengas propias orichinals y historicas" d'a Comunidat Autonoma d'Aragón. Encara que ista lei no declara esplicitament a oficialidat d'istas luengas, tal como preveyeba que lo fería la lei de luengas, seguntes disposaba la *Lei de [[Patrimonio Cultural Aragonés]]* de 1999. Pa un d'os partitos politicos (CHA) que con o suyo voto a favor permitió l'aprebación d'ista lei en o parlamento aragonés a mesma "estableix de facto un rechimen de cooficialidat" en as zonas d'utilización historica predominant y un primer paso pa una futura cooficialidat.

#### Navarra
En Navarra, a Lei de Amejoramiento d'o Fuero de 1982 (articlo 9.2) no reconoixe a garra luenga o caracter de luenga propia de Navarra; pero a posterior Lei Foral d'o Bascuenz de 1986 atorga o caracter de luengas propias de Navarra tanto a o castellán como a o basco (articlo 2.1).  Con tot y con ixo o navarro-aragonés (actualment aragonés) fue charrato en o sud dica o sieglo XVI y actualment se puet trobar influyencias d'iste en as fablas coloquials.

## Contraversias
No i hai una definición conoixita de luenga propia que permita esferenciar-la per eixemplo de luenga vernacla. Gosan estar definicions politicas realizadas *ad hoc*, como a de Declaración d'a Unesco que, atamas d'estar emparata per o Gubierno espanyol, a suya definición no consona con a realidat lingüistica espanyola ni con lo que realment implementan os textos legals autonomicos. En termins purament funcionals, l'unico que permite esferenciar a la "luenga propia" ye a capacidat de lechitimar politicas institucionals favorables a las luengas asinas calificatas. Istas politicas variarán en intensidat d'uns puestos u un atros.

## Referencias
Phalaropus tricolor

O **falaropo cudiblanco** u  **falaropo de Wilson** ( (Vieillot, 1819)) ye una especie d'au d'a orden d'os *[[Charadriiformes]]* y familia *[[Scolopacidae]]* que se troba per tota America.
 
## Referencias

## Vinclos externos
Spatula cyanoptera

A **gavacheta caniella** ( (Vieillot, 1816)) ye una especie d'au d'a orden d'os *[[Anseriformes]]* y familia *[[Anatidae]]* que se troba per tota America.

## Subspecies
**Spatula cyanoptera septentrionalium* (Oberholser, 1906).
**Spatula cyanoptera tropica* (Snyder & Lumsden, 1951).
**Spatula cyanoptera borreroi* (Snyder & Lumsden, 1951).
**Spatula cyanoptera orinoma* (Snyder & Lumsden, 1951).
**Spatula cyanoptera cyanoptera* (Vieillot, 1816).
 
## Referencias

## Vinclos externos
Phylloscopus ibericus

A **mosqueta iberica** ( (Ticehurst, 1937)) ye una especie d'au d'a orden d'os *[[Passeriformes]]* y familia *[[Phylloscopidae]]* que ye endemica d'a peninsula iberica y lo norte d'Africa.
 
## Referencias

## Vinclos externos
Cyanoliseus patagonus

O **papagai tricau** ( (Vieillot, 1818)) ye una especie d'au d'a orden d'os Psittaciformes y familia Psittacidae que ye nativa d'Argentina y Chile.
 
## Referencias

## Vinclos externos
Cine en 2015

O **cine en 2015** amuestra una relación d'escaicimientos notables, premios y festivals relacionaus con o mundo d'o cine en l'anyo 2015.

## Cintas con mas recaudo mundial
Relación de cintas con mas recaudo de taquilla a livel mundial en l'anyo 2015:

## Estrenos de cintas
Relación d'estrenos de cintas en l'anyo 2015:

### Chinero

### Febrero

### Mayo

### Agosto

### Setiembre

### Noviembre

### Aviento

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 2015.

## Referencias

## Vinclos externos
Viviparismo

O **viviparismo** u **viviparidat** ye a cualidat d'os animals que l'embrión se desarrolla dentro de bella clase d'estructura en o vientre de su mai, an que recibe os nutrients y l'oxicheno preciso pa medrar y desarrollar-se, dica l'inte de naixer. Os animals que libran as crías vivas se diz que son **viviparos**.

Un eixemplo clasico d'animals viviparos son os mamiferos. Manimenos, no toz os mamiferos son viviparos, pos o grupo d'os monotremas meten uevos y por tanto son oviparos.

Una atra cuestión ye que a forma de viviparismo que siguen os mamiferos ye una d'as mas evolucionadas entre os sers vivos, que se diz viviparismo placentario. En a naturaleza existen atras formas menos sofisticadas de viviparismo, como as que tienen diferents tipos de reptils, anfibios urodelos, peixes u insectos.

## Referencias

## Se veiga tamién

* Oviparismo.
** Ovoviviparismo.
Oviparismo

L**'oviparismo** u a **oviparidat** ye a modalidat de reproducción animal que incluye meter uevos en o medio, en os cuals os embrions completan o suyo desarrollo dica l'inte de naixer. Asinas pues, os animals que meten uevos se diz que son **oviparos**.

D'animals oviparos, en son todas as aus y a mayoría d'os artropodos, moluscos, peixes, anfibios y reptils. D'entre os mamiferos, nomás que o grupo d'os monotremas (l'ornitorrinco y os equidnas) son oviparos.

## Referencias

## Se veiga tamién
* Viviparismo.
* Ovoviviparismo.
Monotremata

Os **monotremas** (nombre cientifico **Monotremata**, en latín) son un orden de mamiferos prototerios en o cual se clasifica as especies que conservan caracteristicas consideradas mas primitivas y amanadas con os reptils, como a reproducción ovipara y o feito de no tener que una cloaca en do confluyen os sistemas dichestivo, urinario y reproductor.

Etimolochicament o nombre significa «os que tienen un solo forato», d'o griego *μόνος*, "*monos*", «un solo», y *τρῆμα*, "*trema*", «forato» u «orificio».

Anque en o pasau fuen mas diversos, en l'actualidat l'orden incluye a sola especie viva d'ornitorrinco que en queda y as cuatro especies d'equidnas que i hai. Toz son animals d'a fauna d'Oceanía.

## Referencias

## Se veiga tamién

* Theria.
* Placentalia.
* Oviparismo.
Crurotarsi

Os **crurotarsos** (nombre cientifico **Crurotarsi**, en latín) son un clado de tetrapodos sauropsidos («reptils») arcosauros apareixius en o Triasico y que son representaus en l'actualidat por o grupo d'os cocodrilos. Etimolochicament o nombre significa «tarsos en cruz» en griego.

O clado se define por contraposición con Ornithodira, u os ornitodiros, que d'entre os arcosauros incluye a os pterosauros, os dinosauros y as aus. Por tanto, os crurotarsos son toz aquels arcosauros evolutivament mas relacionaus con Crocodyilia que con Aves.

## Caracteristicas

O cranio ye diapsido, de construcción robusta, y tiende a estar prolargau. Mas estreito por o morro que por a toza.

As patas se disposan a la «traza reptiliana», ixo ye, a costau y costau d'o tronco y no pas debaixo d'el, como pasa en dinosauros y aus. Ixo determina la forma de desplazamiento en tierra, que s'aparenta panda y va acompanyada con una ondulación d'o tronco. En posición de descanso, a tripa se refirma sobre o suelo.

Se crei que toz han estau poiquilotermos u animals de sangre fía, u lo menos no se'n ha trobau prebas contrarias.

A piel escamosa podeba tener escamas reforzadas con ueso que se diz osteodermos, mas que mas en o lomo y rechión dorsal, como en os modernos cocodrilos.

## Se veiga tamién

* Archosauria.
* Crocodylia.
Archosauria

Os **arcosauros** (nombre cientifico **Archosauria**, en latín) son un clado de vertebraus tetrapodos sauropsidos («reptils») diapsidos que evolucionón en o Triasico Inferior a partir d'antepasaus arcosauriformes. Incluye os cocodrilians y as aus y toz os parients evolutivos d'ixos dos grupos dica l'antepasau común de mas cerca que tiengan.

O nombre de grupo les viene d'o griego *ἀρχή*, "árkhe", que significa o «primero» u l'«autoridat», y *σαῦρος*, "sáuros", «engardacho / fardacho». Por tanto significa «os primers entre os reptils» u «reptils principals».

Entre a era Mesozoica os arcosauros se fizon a saber-lo diversos dica tornar-se o grupo de vertebraus dominants en tierra. Son os grupos mas importants d'arcosauros os crurotarsos y o clado chermano Avemetatarsalia, que ixe zaguero incluye a pterosauros y dinosauros (as aus son os zaguers dinosauros vivos). D'entre os crurotarsos, os crocodiliformes son os zaguers representants que en queda.

## Referencias

## Se veiga tamién

* Ornithodira.
* Sauropterygia.
* Ichthyosauria.
* Squamata.
Samuel Goldwyn

**Samuel Goldwyn** u **Samuel Goldfish** y naixiu como **Szmuel Gelbfisz** de Varsovia, Polonia, Imperio ruso o 17 d'agosto de 1879 y muerto en Los Angeles o 31 de chinero de 1974 estió un productor de cine estausunidense d'orichen chudeopolaco.

Estió o pai d'o tamién productor Samuel Goldwyn, Jr. y agüelo de l'actor Tony Goldwyn.

Estió fundador de cuantas productoras entre as que destaca a cofundación, chunto a o suyo cunyado Jesse L. Lasky, Cecil B. DeMille y Arthur Friend d'a The Jesse L. Lasky Feature Play Company, que dimpués se fusionó con *Famous Players Film Company* d'a cuala surtió a Famous Players-Lasky Corporation integrando-se ista a la fin en Paramount Pictures Corporation. Per discrepancias con a dirección d'a Paramount sale d'a companyía y s'asocia con os chirmans  Edgar y Archibald Selwyn productors de Brodway, pa fundar Goldwyn Pictures, fendo un mezclayo d'os dos apellius (Goldfish y Selwyn). Samuel aprofita esta oportunidat pa cambiar o suyo apelliu de forma legal pa pasar a decir-se **Samuel Golwyn** definitivament mientres a resta d'a suya vida, nombre con o cual ye mas conoixiu. A presentación d'as cintas producidas per Goldwyn Pictures se feba con un lión, conoixiu posteriorment como o "Lión d'a Metro" per o cual se le recuerda encara en l'actualidat. En l'anyo 1924 o empresario Marcus Loew compra Goldwyn Pictures y la fusiona con Metro Pictures Corporation, que a la suya vegada heba mercau en 1920, orichinando Metro-Goldwyn-Mayer. Paradoxalment ni Golwyn ni Louis B. Mayer estioron parte d'a dirección d'a empresa encara que o nombre d'a productora incluye os suyos apellius.

## Bibliografía
*  Arthur Marx: *Goldwyn. A Biography of the Man Behind the Myth*. Norton, Nueva York 1976, ISBN 0-393-07497-8.
*  Andrew Scott Berg, *Sam Goldwyn : La Légende d'Hollywood*, traducción a lo francés per Georges Goldfayn.

## Se veiga tamién
* Cintas producidas por Samuel Goldwyn.

## Vinclos externos

*  Samuel Goldwyn en IMDb.
Crocodylidae

Os **crocodilidos** (nombre cientifico **Crocodylidae**, en latín) son una familia de sauropsidos («reptils») arcosauros adentro d'a orden Crocodylia. Contiene os animals que se diz popularment en aragonés **crocodilos**, **corcorels** u **cocodrilos**.

En a familia i hai cuatro cheneros vivos en l'actualidat: *[[Crocodylus]]*, *[[Mecistops]]*, *[[Osteolaemus]]* y *[[Tomistoma]]*.

Son animals semi-acuaticos, poiquilotermos y depredadors que cazan dende l'augua de ríos y lagos y, anque pueden alimentar-se tamién d'atros animals acuaticos, a estratechia d'ataque les fa mas efectivos contra os animals terrestres (p. ex. cuan s'amorran en a orilla pa beber). Anque son de sangre fría, pueden mover-se a escape en l'augua gracias a movimientos vigorosos laterals de coda. En tierra son lentos pero pueden fer esfuerzos explosivos de curta duración.

Habitan en as rechions tropicals y subtropicals d'Africa, America, Asia y Oceanía. Belunas d'as especies causan cada anyo victimas humanas en os países an viven, como *[[Crocodylus niloticus]]* y *[[Crocodylus porosus|C. porosus]]*.

## Referencias

## Se veiga tamién

* Crurotarsi.
* Alligatoridae.
* Gavialidae.

## Enlaces externos
Egretta gularis

O **pescairet cenisoso** ( (Bosc, 1792)) ye una especie d'au d'a orden d'os Pelecaniformes y familia Ardeidae que se troba en o sud d'Europa, Africa y partes d'Asia.

## Subspecies
* *Egretta gularis gularis* (Bosc, 1792).
* *Egretta gularis schistacea* (Hemprich & Ehrenberg, 1828).
 
## Referencias

## Vinclos externos
Dendrocygna bicolor

O **sirirí caniella** (, Vieillot, 1816) ye una especie d'au d'a orden d'os Anseriformes y familia Anatidae que se reproduz en as rechions tropicals d'o mundo.
 
## Referencias

## Vinclos externos
Dendrocygna viduata

O **sirirí cariblanco** u **sirirí cenisoso** ( Linnaeus, 1766) ye una especie d'au d'a orden d'os Anseriformes y familia Anatidae que se reproduz en l'Africa subsahariana y gran parte d'America d'o Sud.
 
## Referencias

## Vinclos externos
Streptopelia roseogrisea

A **tordoleta rosigrisa** ( (Sundevall, 1857)) ye una especie d'au d'a orden d'os Columbiformes y familia Columbidae que se creye que ye l'ancestro salvache d'a tordoleta casaliva.
 
## Referencias

## Vinclos externos
Jaime Gaspar y Auría

**Jaime Gaspar y Auría** (Uesca, 7 de noviembre de 1920 — Zaragoza, 14 de chulio de 1993) estió un politico y profesor aragonés.

## Biografía
Naixe de Uesca en o sino d'una familia progresista. A os 15 anyos s'afilia a o PSOE. En 1936, dimpués d'estar afusilau su padre (medico-militar leyal a o gobierno lechitimo d'a Republica) se treslada con a suya familia ta Zaragoza, a on estudia Filosofía y Letras y Machisterio.

S'adedica a la docencia (Director d'o Colechio Sant Isidoro, profesor d'a Escuela de Turismo de Zaragoza, catedratico de Cheografía y Historia en l'instituto Miguel Servet y en a Universidat Laboral de Zaragoza).

En 1977 ye eslechiu deputau por o PSOE en as Corz Constituyents. Estió tamién secretaire politico d'o comité permanent de l'Asambleya de Parlamentarios d'Aragón.
 
Ocupó o cargo de vicepresident en o primer Gubierno d'Aragón (1978-79).

En l'ambito profesional, estió Decano de l'Ilustre Colechio Oficial de Doctors y Licenciaus en Filosofía y Letras y en Ciencias (1973-1983), a on fació una gran faina de recuperación y estudio de temas aragoneses. Organizó a Federación de Colechios Profesionals d'Aragón, que fació o Congreso d'Estudios Aragoneses en 1976, estando-ne trigau president. Estió tamién miembro d'o Patronato d'a Universidat de Zaragoza.
Luisa Noeno Ceamanos

**Luisa María Noeno Ceamanos** (Almonecir de la Sierra, 1953) ye una politica aragonesa d'o Partido de los Socialistas de Aragón (PSOE-Aragón). Entre os anyos 2004 y 2011 estió consellera de Salut y Consumo d'o Gubierno d'Aragón*'.

== Biografía ==
Luisa María Noeno ye [[Graduau Social|Graduada Social]] y [[diploma]]da en [[Ciencias Socials]]. Obtenió a [[licenciatura]] en [[Filosofía|Filosofía y Letras]] por a [[Universidat de Zaragoza]] y, dimpués, se formó especificament en l'ambito de l'Administración sanitaria, obtenendo o títol de Dirección d'[[hespital]]s por a [[Instituto de Salut Carlos III|Escuela Nacional de Sanidat]], en Dirección financiera en a [[Caja de Ahorros de la Inmaculada|Escuela de Negocios d'a CAI]] y [[máster]] en Administración sanitaria por l'Instituto Carlos III de [[Madrit]].

A suya trachectoria profesional prencipia en [[1969]]. Dica l'actualidat ha ocupau cuantas responsabilidaz administrativas en os [[hespital]]s [[Hespital Sant Chuan de Dios (Zaragoza)|Sant Chuan de Dios]] y [[Hespital Clinico Universitario de Zaragoza|Clinico Universitario]] de [[Zaragoza]], estando secretaria en os dos hespitals. En [[1989]], estando cherent Alberto Larraz obtenió a plaza de tecnico d'a Función administrativa en Institucions Sanitarias y, entre [[1988]] y [[1991]], baixo as órdens d'Alberto Larraz plegó a o puesto de libre designación [[subdirector]]a de Chestión y Servicios Chenerals d'o Hespital Clinico Universitario. O Sindicato de Medicos SIMA, miembro d'a CESM le pagó os viajes a Madrit con obchecto d'esfender o suyo sueldo en a mesa negociadora d'a integración d'os clinicos; ella yera oficial administrativa, categoría inexistent en l'Insalud por lo que habió d'integrar-se-ie como Administrativa (secretaria). Como secretaria (administrativa) d'a Mesa Provincial d'Integración de Zaragoza, en [[1988]] tamién fació parti d'o proceso d'integración d'o Hespital Clinico Universitario en l'[[INSALUD|Insalud]].

En o periodo comprendiu entre [[1991]] y [[1999]] o cherent Alberto Larraz la nombró directora de Chestión y Servicios Chenerals d'o Hespital Clinico, coordinando a suya remodelación integral. En 1999 Alberto Larraz la nombró secretaria cheneral tecnica d'o departamento de Salut, Consumo y Servicios Socials. En [[febrero]] de [[2002]] o consellero de Sanidat Alberto Larraz la designó directora cherent d'o [[Hespital Miguel Servet]] de Zaragoza y, en octubre de [[2003]], cherent d'o *Sector de Salut Zaragoza 2''. O zaguer nombramiento a propuesta d'Alberto Larraz como consellera de Sanidat d'Aragón, cargo que ocupó mientres a resta d'ixa lechislatura y a siguient, se produció en chunio de 2007.

## Se veiga también
* Deputación General d'Aragón
* Servicio Aragonés de Salut

## Referencias
Coccothraustes coccothraustes

O **trencapinyol** u **zarrapinyón** ( (Linnaeus, 1758)) ye una especie d'au d'a orden d'os Passeriformes y familia Fringillidae que se reproduz en tota Europa y Asia templada. Tamién se conoixe como **rompeuesos** u **garrarrascón**.

## Subspecies
**C. c. coccothraustes* (Linnaeus, 1758).
**C. c. buvryi* (Cabanis, 1862).
**C. c. nigricans* (Buturlin, 1908).
**C. c. humii* (Sharpe, 1886).
**C. c. schulpini* (Johansen, H, 1944).
**C. c. japonicus* (Temminck & Schlegel, 1848). 
 
## Notas


## Referencias

## Vinclos externos
José Luis Bancalero Flores

**José Luis Bancalero Flores** (Melilla, 1966) ye un medico, enfermero y politico melillense, consellero de Sanidat d'o Gubierno d'Aragón dende l'anyo 2023.

## Biografía
Naixiu de Melilla, José Luis Bancalero Flores ye diplomau en Enfermería por a Escuela Universitaria de Ceuta y  licenciau en Medicina y Ciruchía por a Universidat de Zaragoza. Tien un máster como Tecnico Superior en Prevención de Risgos Laborals por a Universidat Complutense de Madrit y un máster MBA de Dirección d'Interpresas por a Universidat Sant Chorche.

Ha estau asesor d'o grupo parlamentario popular y exerció de director cheneral de Continidat Asistencial d'o Salud entre 2012 y 2015, cuan Luisa Fernanda Rudi yera presidenta d'o Gubierno d'Aragón.

D'atra man tien experiencia como Oficial Enfermero d'a Escala de Sanidat d'o Ministerio d'Esfensa, como DUE Supervisor d'Aria Quirurchica d'a Clinica Quirón Zaragoza, como facultativo medico especialista y como tecnico de refirme a la investigación de l'IACS. Ha treballau tamién como medico especialista en bioquimica clinica y como investigador clinico en o Hespital Universitario Miguel Serveto y en o Hespital de Nuestra Sinyora de Gracia de Zaragoza, entre atros. Posteriorment ha estau dende 2019 tutor de residents d'o Servicio Aragonés de Salut.

## Referencias

## Vinclos externos
*  Biografía en a pachina d'o Departamento de Sanidat d'a DChA
Excusatio non petita, accusatio manifesta

***Excusatio non petita, accusatio manifesta*** ye una locución latina d'orichen medieval. A traducción literal ye "sincusa no requiesta, acusación acoladiada".

Significa que tot aquel que se desincusa d'una falta, sin que dengún l'haiga pediu, tals sincusas li son sinyalando como autor d'a falta. En aragonés se podría traducir per as exprisions "qui se sincusa, s'acusa", "disculpa no pedida, culpa manifiesta", u "explanicación no pedida, acusación manifestada".

Unatra versión d'ista exprisión ye *excusatio non petita, pecata manifesta*, literalment "sincusa no requiesta, culpa acoladiada".

Una frase parellana se puede trobar en as *Cartas de Sant Cheronimo*, quan diz: *dum sincusase credis, accusas* (literalment "mientres piensas que te yes sincusando, t'acusas").

## Referencias

## Se Veiga tamién
* Locucións latinas.
Ángel Samper Secorún

**Ángel Samper Secorún** (Zaragoza, 1960) ye un agricultor y politico aragonés. Estió consellero d'Agricultura, Ganadería y Alimentación d'o Gubierno d'Aragón entre os anyos 2023 y 2004.

## Biografía
Ye agricultor y descendients d'agricultors, estando su pai o fundador d'a cooperativa d'Almudévar y socio fundador d'a Cooperativa OVI Aragón, hue *Pastores*. Personalment ha feito tamién parti activa d'o mundo cooperativo con diferents cargos, como a creyación d'AGRICAragón (*Agricultors, Ganaderos, Regants, Industrias y Cooperativas d'Aragón*). Dende 2007 ha ocupau o cargo de secretaire cheneral d'ASAJA Uesca; en l'anyo 2011 asumió a cherencia y dirección d'ASAJA Uesca y dende 2012 ye secretaire cheneral d'ASAJA Aragón.

Proposau como consellero d'Agricultura, Ganadería y Alimentación por Vox, no ye militant d'iste partiu sino independient. Estió portavoz d'o grupo popular en o Concello d'Almudévar, tamién como independient, entre 1995 y 1999.

Ye especialista en producción ganadera y chenetica en vacas de leit y ganau ovino de carne. Por o suyo treballo estió ganador d'o premio a o Millor Choven Agricultor d'Aragón. 

O 12 de chulio de 2024 ye cesau d'o suyo cargo de consellero.

## Referencias

## Vinclos externos
*  Biografía en a pachina d'o Departamento d'Agricultura, Ganadería y Alimentación d'a DChA
The Burning Hills

***The Burning Hills*** (títol orichinal en anglés, en aragonés ***Pueyos ardients***, estrenada en Aragón con o suyo títol traduciu enta lo castellano de ***Colinas ardientes***) ye una cinta de cine estausunidense de cine de western dramatico romantico de l'anyo 1956 dirichida por Stuart Heisler seguntes un guión adaptau por Irving Wallace basau en a novela *[[The Burning Hills (novela)|The Burning Hills]]*, publicada por Louis L'Amour en 1956. La suya banda sonora orichinal ye de David Buttolph, con una dirección de fotografía de Ted D. McCord y ye producida por o productor cinematografico ta la productora cinematografica *[[Warner Bros.]]*. L'elenco d'a cinta ye formau por os actors  Tab Hunter, Natalie Wood, Skip Homeier, Eduard Franz, Earl Holliman, Claude Akins, Ray Teal, Frank Puglia, Hal Baylor, Tyler MacDuff, Rayford Barnes y Tony Terry.

A cinta ye protagonizada por o chirmano de *Trace Jordan*, qui en trobar-lo asasinau marcha ta perseguir a los suyos asasins, de qui nomás conoix que una descripción cheneral: un d'éls fa servir espuelas mexicanas, un atro chaconia y lo tercero fuma puros. En seguir-los, plega en un lugarón clamau *Esperanza*, a on descubre que toz tres treballan ta l'amo d'o lugar, clamau *Joe Sutton*, qui imposa la suya ley particular en o lugarón. A cinta se filmó en bels puestos de California (Keyesville y Calabasas; en iste zaguer lugar en o Warner Ranch) y s'ambienta en bel lugar y epoca indeterminaus en o *[[Far West]]*.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''The Burning Hills'' en Internet Movie Database.
*  ''The Burning Hills'' en TCM Movie Database.
*  ''The Burning Hills'' en AllMovie.
*  ''The Burning Hills'' en l**[[American Film Institute Catalog]]'' de l**American Film Institute*.
*  [https://www.allocine.fr/film/fichefilm_gen_cfilm=214501.html *The Burning Hills*] en [[Allociné]].
*  [https://www.rottentomatoes.com/m/the_burning_hills_1956 *The Burning Hills*] en [[Rotten Tomatoes]].
*  [https://letterboxd.com/film/the-burning-hills/ *The Burning Hills*] en [[Letterboxd]].
*  [https://www.filmaffinity.com/es/film319739.html *The Burning Hills''] en FilmAffinity.
Citroën

**Citroën** ye una marca fabricant d'automóbils francesa que forma parte d'o grupo PSA dende 1976. Actualment ye propiedat d'o grupo multinacional Stellantis.

A marca la establió André Citroën en 1919 y entre os mas de 100 anyos que fa que existe ha produciu modelos d'autos de turismo y vehíclos comercials licheros emblematicos como as furgonetas Citroën H y C15, o turismo Traction Avant, o Citroën 2CV u o Citroën DS, beluns d'os cuals han incorporau innovacions tecnolochicas que hue son cheneralizadas en a industria automotriz.

Citroën tamién se conoixe por haber pasau diferents crisis financieras en a suya historia, habendo estau propiedat consecutivament de Michelin (1935-1975) y de Peugeot (1976-2020). Dende 2021 se troba incorporada en o grupo Stellantis.

En Espanya, os autos Citroën se fabrican por principal en a planta que a marca teneba en Vigo (Galicia), Citroën Hispania S.A., que agora ye propiedat d'Stellantis. En 2023 o grupo multinacional anunció que a suya planta gallega teneba mas de 6500 treballadors.

## Referencias

## Se veiga tamién

* Stellantis.
* Grupo PSA.

## Enlaces externos
Citroën 2CV

O **Citroën 2CV** (en francés *deux chevaux*, "***dos caballos***", en referencia a la potencia fiscal en o sistema francés) ye un automóbil economico que produció lo fabricant francés Citroën entre 1948 y 1990.

Cuan se lanzó, o modelo incluiba cualques innovacions destinadas mas que mas a fer-lo un vehíclo barato y resistent, que precisase poco mantenimiento, no guaires piezas de recambio, y que s'adaptase bien a o estau penible d'os camins y carreteras europeas de postguerra. Se conoix tamién por haber-se desarrollau en secreto entre a Segunda Guerra Mundial, amagando-se y mesmo destruindo-se prototipos cuan i heba risgo que as autoridaz d'a Francia ocupada por os Nazis los descubrisen.

En os mas de 40 anyos de producción, o Citroën 2CV siempre se caracterizó por tener un motor de dos cilindros oposaus, disposaus horizontals en a bancada, y refricherau por aire, que dica que se retiró mantenió la posibilidat d'enchegar-lo con manivela por si l'auto se quedaba sin batería. Amás, teneba un sistema de suspensión de barras de tracción dirichidas por cada rueda de debant y no pas d'amortiguadors u de ballestas como a mayoría de suspensions d'alavez, lo cual feba que, como a mas yera una vehíclo prou alto (1600&nbsp;mm), cuan preneba una rivuelta s'inclinase d'una traza caracteristica, pero sin guaire risgo de vulcar gracias a lo centro de gravedat concentrau en o chasis.

Os interiors yeran austeros, con asientos feitos nomás que d'una tela sobre una bastida de tubo d'acero en as primeras versions. Nunca tenioron reposacabezas de serie, y se podeban desmontar a escape pa emplegar-los como siellas difuera de l'auto si caleba. O salpicadero no teneba guantera, sino una concavidat pa deixar cosas, y o cuadro d'instrumentos no contaba si que con un velocimetro de motocicleta y un amperimetro pa mesurar si cargaba u no a batería.

Una atra curiosidat ye que o teito siempre estió de lona y se podeba embolicar ta zaga, de forma que l'auto se tornaba *de facto* un descapotable. As ventanas d'as puertas zagueras yeran fixas, y as de debant no se podeban mover con os tan comuns puyacristals de manivela, sino que teneban o veire partiu con a metat d'abaixo que se plegaba ta fuera y se podeba fixar en ixa posición. O sistema de ventilación de l'habitaclo yera una tapeta frontal, debaixo d'a luna parabrisas, que s'ubriba dreita ta l'exterior y yera regulable.

## Imáchens


Imachen:3CV Van (1971) - 51094414707.jpg|Furgoneta derivada (AZU).
Imachen:1979 Citroën 2CV (4651179112).jpg|Con faros rectangulars.
Imachen:Citroen 2 CV6 Club 1980 2.jpg|Por dezaga.
Imachen:Citroen 2CV Sahara - 29792349590.jpg|Citroën 2 CV Sahara.


## Se veiga tamién

* Citroën DS.
* Sor Citroën.

## Referencias

## Enlaces externos
Red Dawn

***Red Dawn*** (títol orichinal en anglés, en aragonés ***Amaneixer royo***, estrenada en Aragón con o suyo títol traduciu enta lo castellano como ***Amanecer rojo***) ye una cinta de cine d'acción de cine estausunidense de l'anyo 1984 dirichida por John Milius seguntes un guión adaptau por Kevin Reynolds y John Milius basau en una historia de Kevin Reynolds, con una dirección de fotografía de Ric Waite, una banda sonora orichinal de Basil Poledouris y una producción cinematografica de Buzz Feitshans, Barry Beckerman y Sidney Beckerman ta las productoras *[[United Artists]]* y *[[Valkyrie Films]]*. L'elenco d'actors principals d'a cinta ye conformau por Patrick Swayze, C. Thomas Howell, Lea Thompson, Charlie Sheen, Jennifer Grey, Darren Dalton, Ben Johnson, Harry Dean Stanton, Ron O'Neal, William Smith y Powers Boothe.

En a cinta se conta la historia de dos chirmans, *Jed* y *Matt Eckert*, que viven en Calumet, una chicota localidat de Colorado, y que bel día se troban con una invasión de paracayidistas de l'Exercito Royo, de l'exercito cubano y de l'exercito nicaragüense que atacan os Estaus Unius; os dos chirmans logran fuyir de l'ataque, obtienen armas de l'armería d'o pai d'un amigo y con un chicot grupo d'amigos escomencipian a resistencia contra la invasión. A cinta s'ambienta en Colorado en o momento actual d'a cinta (1984) y se rodó en Las Vegas, en Nuevo Mexico, y en os suyos arredols. En 2012 s'estrenó un *[[remake]]* d'a cinta, *[[Red Dawn (cinta de 2012)|Red Dawn]]*, dirichida por Dan Bradley y protagonizada por Chris Hemsworth, Josh Peck, Josh Hutcherson, Adrianne Palicki, Isabel Lucas, Connor Cruise y Jeffrey Dean Morgan.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos

*  ''Red Dawn'' en Internet Movie Database.
*  ''Red Dawn'' en Rotten Tomatoes.
*  ''Red Dawn'' en AllMovie.
*  ''Red Dawn'' en TCM Movie Database.
*  ''Red Dawn'' en l**[[American Film Institute Catalog]]'' de l**American Film Institute*.
*  [https://www.boxofficemojo.com/movies/?id=reddawn.htm *Red Dawn*] en [[Box Office Mojo]].
*  [https://www.filmaffinity.com/en/film690723.html *Red Dawn*] en [[FilmAffinity]].
*  [https://www.allocine.fr/film/fichefilm_gen_cfilm=44580.html *Red Dawn*] en [[Allociné]].
*  [https://letterboxd.com/film/red-dawn/ *Red Dawn*] en [[Letterboxd]].
*  [https://www.metacritic.com/movie/red-dawn-1984 *Red Dawn*] en [[Metacritic]].
*  [https://web.archive.org/web/20200423065609/https://www.netflix.com/title/896678 *Red Dawn''] en Netflix.
Cine en 1886

O **cine en 1886**  amuestra una relación d'escaicimientos notables, premios y festivals relacionaus con o mundo d'o cine en l'anyo  1886.

## Escaicimientos
* A Louis Le Prince se li concede una patent dople estausunidense d'un dispositivo de 16 lentes que combina una camara cinematografica y un prochector.

## Naixencias
* 4 de chinero – Armand Guerra, director espanyol.
* 11 de chinero – Chester Conklin, actor estausunidense.
* 24 de chinero – Henry King, director estausunidense.
* 9 de febrero – Edwin Maxwell, actor irlandés.
* 3 de marzo – José Isbert, actor espanyol.
* 6 de marzo – Nella Walker, actriz estausunidense.
* 7 de marzo – Jessie Coles Grayson, actriz estausunidense.
* 18 de marzo – Edward Everett Horton, actor estausunidense.
* 2 d'abril – Reginald Barker, director canadiense.
* 8 d'abril – Lily Elsie, actriz britanica.
* 13 d'abril – Christian Rub, actor austriaco.
* 1 de mayo – José Peña, actor espanyol.
* 26 de mayo – Al Jolson, actor lituano.
* 6 de chunio – Reine Davies, actriz estausunidense.
* 24 de chunio – Agustín Sen, actor espanyol.
* 1 de chulio – Gabrielle Robinne, actriz francesa.
* 26 de chulio – Lars Hanson, actor sueco.
* 22 de setiembre – Hobart Cavanaugh, actor estausunidense.
* 24 de setiembre – James Burke, actor estausunidense.
* 25 de setiembre – Jesús Guridi, compositor espanyol.
* 4 d'otubre – Luis Alberni, actor espanyol.
* 12 d'otubre – Karl Dane, actor danés.
* 15 d'otubre – Federico Romero, guionista espanyol.
* 17 d'otubre – Spring Byington, actor estausunidense.
* 25 d'otubre – Leo G. Carroll, actor britanico.
* 25 de noviembre – Rafael Calvo, actor espanyol.

## Vinclos externos
Cine en 1885

O **cine en 1885**  amuestra una relación d'escaicimientos notables, premios y festivals relacionaus con o mundo d'o cine en l'anyo  1885.

## Escaicimientos
* Os inventors estaunidenses George Eastman y Hannibal Goodwin inventan cadagún una cinta fotografica en rollo con base de celuloide sensibilizau pa suplir as placas de veire que se feban servir dica ixe inte.

## Cintas
* *[[L'homme Machine]]*, de Étienne-Jules Marey.

## Naixencias
* 1 de chinero – Béla Balogh, director hongaro.
* 6 de chinero – Florence Turner, actriz estausunidense (f. 1946).
* 28 de chinero – Julia Cæsar, actriz sueca (f. 1971).
* 1 de febrero – Amparo Villegas, actriz espanyola (f. 1969).
* 11 de febrero – Jack Hoxie, actor estausunidense (f. 1965).
* 16 de febrero – Pepito Pérez, actor espanyol (f. 1975).
* 21 de febrero – Sacha Guitry, actor, director y guionista francés (f. 1957).
* 1 de marzo – Lionel Atwill, actor britanico (f. 1946).
* 12 de marzo – Juan Espantaleón Torres, actor espanyol (f. 1966).
* 1 d'abril – Wallace Beery, actor estausunidense (f. 1949).
* 3 d'abril – Allan Dwan, director y guionista canadiense (f. 1981).
* 2 de mayo – Hedda Hopper, actriz estausunidense (f. 1966).
* 7 de mayo – George "Gabby" Hayes, actor estausunidense (f. 1969).
* 8 de mayo – Charles Dullin, actor y director francés (f. 1967).
* 18 de mayo – Mercedes Brignone, actriz hispano-italiana (f. 1967).
* 21 de mayo – Oscar A.C. Lund, actor, guionista y director sueco (f. 1963).
* 2 de chunio – María Victorero, actriz espanyola (f. 1969).
* 26 de chunio – Antonie Nedošinská, actriz checa (f. 1950).
* 4 de chulio – Louis B. Mayer, productor de cine estausunidense d'orichen canadiense (f. 1957).
* 21 de chulio – Jacques Feyder, actor, guionista y director belga (f. 1948).
* 29 de chulio – Theda Bara, actriz estausunidense (f. 1955).
* 1 de setiembre – María Brú, actriz espanyola (f. 1966).
* 22 de setiembre – Erich von Stroheim, actor y director austriaco (f. 1957).
* 14 de noviembre – Louise Huff, actriz estausunidense (f. 1973).
* 7 d'aviento – Julio Villarreal, actor y director espanyol (f. 1958).
* 11 d'aviento – Carlo Wieth, actor danés (f. 1943).

## Referencias

## Vinclos externos
Miss Congeniality

***Miss Congeniality*** (títol orichinal en anglés, en aragonés ***Miss simpatía***, estrenada en Aragón con o títol en castellano de ***Miss agente especial***, en aragonés ***Miss achent especial***) ye una cinta de cine estausunidense de comedia d'acción de l'anyo 2000 dirichida por Donald Petrie seguntes un guión orichinal de Marc Lawrence, Katie Ford y Caryn Lucas, con una banda sonora orichinal d'Edward Shearmur, una dirección de fotografía de László Kovács y una producción cinematografica de Sandra Bullock ta las productoras *[[Fortis Films]]*, *[[NPV Entertainment]]*, *[[Castle Rock Entertainment]]* y *[[Village Roadshow Pictures]]*. En os suyos papels principals, l'elenco d'actors d'a cinta ye formau por Sandra Bullock, Michael Caine, Benjamin Bratt, Candice Bergen, William Shatner, Heather Burns, Deirdre Quinn, Wendy Raquel Robinson y Melissa De Sousa.

*Miss Congeniality* s'ambienta en 1982 y en a epoca actual d'a cinta (2000) en San Antonio (Texas) y se rodó en ista zaguera ciudat, en atros puestos de Texas y en l'estau de Nueva Jersey. Conta cómo una achent d'o *[[Federal Bureau of Investigation]]* (FBI) se fa pasar por una modelo que compite en o concurso de Miss Estaus Unius ta desarticular un complot que menaza con sabotiar la competición con una bomba. Se tracta d'una cinta que tenió un important exito de publico y de critica y que recibió bellos premios y nominacions, en destacando dos nominacions a los Premios Globos d'Oro en a suya 58<sup>ena</sup> edición: a la Millor Actriz de Musical u Comedia (ta Sandra Bullock) y a la Millor Canción Orichinal (ta *[[One in a Million (canción de Bosson)|One in a Million]]* cantada por Bosson).

## Elenco

## Se veiga tamién
* Cine en 2000.
* Cintas de 2000.

## Referencias

## Vinclos externos
*  ''Miss Congeniality'' en Internet Movie Database.
*  ''Miss Congeniality'' en TCM Movie Database.
*  ''Miss Congeniality'' en AllMovie.
*  ''Miss Congeniality'' en l**[[American Film Institute Catalog]]'' de l**American Film Institute*.
*  [https://www.filmaffinity.com/en/film602188.html *Miss Congeniality*] en [[FilmAffinity]].
*  [https://www.allocine.fr/film/fichefilm_gen_cfilm=26861.html *Miss Congeniality*] en [[Allociné]].
*  [https://www.rottentomatoes.com/m/miss_congeniality *Miss Congeniality*] en [[Rotten Tomatoes]].
*  [https://letterboxd.com/film/miss-congeniality/ *Miss Congeniality*] en [[Letterboxd]].
*  [https://www.boxofficemojo.com/movies/?id=misscongeniality.htm *Miss Congeniality*] en [[Box Office Mojo]].
*  [https://www.metacritic.com/movie/miss-congeniality *Miss Congeniality''] en Metacritic.
Miss Congeniality 2: Armed and Fabulous

***Miss Congeniality 2: Armed and Fabulous*** (títol orichinal en anglés, en aragonés ***Miss simpatía 2: armada y fabulosa***, estrenada en Aragón con o títol en castellano de ***Miss Agente Especial 2: Armada y fabulosa***) ye una cinta de cine estausunidense de comedia d'acción de l'anyo 2005 dirichida por John Pasquin seguntes un guión orichinal de Marc Lawrence basau en os personaches creyaus por Marc Lawrence, Katie Ford y Caryn Lucas ta *[[Miss Congeniality]]* (2000, Donald Petrie), cinta d'a cual en ye una secuela. A banda sonora orichinal d'a cinta ye un treballo de John Van Tongeren, a suya dirección de fotografía ye al cudiau de Peter Menzies Jr. y la producción cinematografica la facioron Sandra Bullock y Marc Lawrence ta las productoras *[[Fortis Films]]*, *[[Castle Rock Entertainment]]* y *[[Village Roadshow Pictures]]*. L'elenco d'actors d'a cinta ye formau por Sandra Bullock, Regina King, Enrique Murciano, William Shatner, Ernie Hudson, Heather Burns, Diedrich Bader, Treat Williams, Abraham Benrubi, Nick Offerman, Eileen Brennan, Adam Lefevre, Elisabeth Röhm, Leslie Grossman y Lusia Strus.

En *Miss Congeniality 2: Armed and Fabulous* continan as aventuras de l'achent especial d'o *[[Federal Bureau of Investigation]]* (FBI) *Gracie Hart*, que ista vegada, protechida por a suya conflictiva companyera *Sam Fuller* tracta de solucionar o secuestro de Miss Estaus Unius, a qui conoixeba d'a cinta anterior. Ambientada en Las Vegas (Nevada) en epoca actual d'a cinta (2005) se rodó en ixa mesma ciudat amás d'en Nueva York y Los Angeles. A cinta recibió bels premios y nominacions, encara que garra d'éls d'entre los prencipals premios cinematograficos.

## Elenco

## Se veiga tamién
* Cine en 2005.
* Cintas de 2005.

## Referencias

## Vinclos externos

*  ''Miss Congeniality 2: Armed and Fabulous'' en Internet Movie Database.
*  ''Miss Congeniality 2: Armed and Fabulous'' en Rotten Tomatoes.
*  ''Miss Congeniality 2: Armed and Fabulous'' en Box Office Mojo.
*  ''Miss Congeniality 2: Armed and Fabulous'' en AllMovie.
*  ''Miss Congeniality 2: Armed and Fabulous'' en TCM Movie Database.
*  ''Miss Congeniality 2: Armed and Fabulous'' en FilmAffinity.
*  ''Miss Congeniality 2: Armed and Fabulous'' en Allociné.
*  ''Miss Congeniality 2: Armed and Fabulous'' en Letterboxd.
*  ''Miss Congeniality 2: Armed and Fabulous'' en Metacritic.
*  ''Miss Congeniality 2: Armed and Fabulous'' en l**[[American Film Institute Catalog]]'' de l**American Film Institute*.
*  [https://web.archive.org/web/20221009065348/https://www.netflix.com/title/70020952 *Miss Congeniality 2: Armed and Fabulous''] en Netflix.
Vicente Guillén Izquierdo

**Vicente Guillén Izquierdo** (Cedriellas, Teruel, 24 de setiembre de 1958) ye un politico y avogau aragonés.

## Biografía
Licenciau en Dreito y Filosofía y Letras, ye Secretaire y Interventor municipal. Fue eslechiu en as listas d'o Partido Socialista Obrero Español senador por a provincia de Teruel en as IV y VIII Lechislaturas. De 1991 a 2001 estió alcalde de Cedriellas y secretaire-interventor d'o municipio teruelano de Celadas, cargo d'o que dimitió pa estar Chefe de Gabinet d'o Consellero d'Obras Publicas d'o Gubierno d'Aragón chunto a Javier Velasco. En as eleccions chenerals de 2008 fue eslechiu deputau a o Congreso como cabeza de lista d'o PSOE en Teruel. Como senador fació parti d'a Ponencia de reforma d'o Estatuto d'Autonomía d'Aragón y en o Congreso d'os Deputaus estió miembro d'a Comisión Constitucional.

En 2015 fue eslechiu como deputau en Corz d'Aragón y nombrau Consellero de Presidencia y portavoz d'o Gubierno d'Aragón por o president d'Aragón Javier Lambán. Dende 2004 dica 2018 estió o Secretaire Cheneral provincial d'o PSOE en Teruel, estando substituyiu por Mayte Pérez.

Dimpués d'as eleccions de 2019 fue eslechiu portavoz d'o Grupo Socialista en as Cortes de Aragón.

## Referencias

## Vinclos externos
*  Historico d'o Senau.
*  Ficha en o Congreso d'os Deputaus.